ماينتس

**ماينتس** أو **مَيَانِصَة** (بالألمانية: Mainz) هيه عاصمه واكبر مدن ولايه راينلاند بالاتينات فى جنوب غرب المانيا. و عدد سكانها 196.784 انسان (2008). وبتشتهر لانها المدينه اللى طبع فيها العالم االمانى غوتنبيرغ اول كتاب فى التاريخ. و فيها مقر القناة التانيه الألمانية زى.دى.إف و جامعة يوهانس غوتنبرغ.

وفيه بماينتس مدينه داخليه قديمه جميله. وتشمل معالمها الكتيرة جامعة يوهانس غوتنبرغ اللى اتاسست سنه 1477. وبتضم مبانى المدينه نماذج من فن العمارة الرومانسكى، والقوطى، والطراز المعمارى لعصر النهضه، والطراز الباروكى. وتنتج ماينتس الاسمنت والآلات و العربيات ، والمطبوعات، وشويه صناعات تانيه .

## الحضارة
بتتمتع المنطقه المحصوره بين النهرين، واراضى الفرانكيين المجاوره فى هيسن وبافاريا، بسمعه دوليه كبيره ، بسبب مزارع العنب المدرجه على ضفتى النهر. اشتهرت بزراعه الاعناب من فتره تسبق ميلاد المسيح (). بيتكون نهر الماين من التقاء فرعين مهمين بينحدروا من منطقه جبال الألب السويسريه والالمانيه فى الجنوب. وبيتشكل الماين قرب مدينه ماينز من لقاء الماين الابيض، اللى بينبع من جبال فيشتل الالمانيه، والماين الاحمر، اللى ينبع من جبال الالب السويسريه. يلتقى النهران عند مولكباخ الصخريه ليكونا الماين، اللى بيخترق ارض الفرانكيين ومدينه فرانكفورت وبيصب عند روسلهايم فى الراين. و ماينز على نهر الراين فى «مثلث العنب»، اللى بيشكله النهر العظيم مع نهر الماين. وتمتد المنطقه الجبليه غربا وجنوبا لبافاريا لتتصل بمنطقه الدانوب (الازرق) فى تشكيله رائعة من الالوان الطبيعيه.

وماينز هيه عاصمه ولايه راينالند ـ بفالز، مدينه الجامعات القديمه، ومدينه سلاله من المطارنه اللى اتحولوا لأمراء وحكموا منطقه الفرانكيين، دينيا وسياسيا لقرون طويله وهيه مقر القناه الثانيه فى التلفزيون الالماني، و واحده من مراكز الكرنفال الممتده على نهر الراين بينها وبين كولن ودسولدورف. وتقيم ماينز تالت اكبر احتفال كرنفالى فى المانيا بعد مدينتى كولن ودوسلدورف.

## التاريخ
سنه 38 قبل ولاده المسيح ()، ضرب الروم هنا معسكراتهم بهدف السيطره على الملاحه فى نهر الراين و الماين وتامين خط التجاره بين ايطاليا وألمانيا. و اتحولت ماينز لمركز تجارى مهم فى المنطقه، وبنى الرومان اسطول نهرى كبيرا ليهم لنقل السلاح عبر شبكه الانهار الالمانيه لتمويل غزواتهم فى بلاد شمال اوروبا. و اسس بونيفانوس رئاسه الاسقفيه فى ماينز سنة 742 تحولت المدينه لعاصمه المانيا المسيحيه. اطلق عليها اسم «ماينز الذهبية»، بعد ان تم اختيارها عاصمه لاتحاد امارات الراين ـ ماين. وابتدت سلالة الأمرا المطارنه بحكمها فى القرن التلتاشر ، وبنوا فيها اول الجامعات الالمانيه و كتير من الكنايس المتميزة فى المنطقة.

اسس المطران ديتر فون ايزنبورج جامعة ماينتس عام 1476، كان الحدث الثقافى الاولانى فى المنطقه فى تلك الحقبه. اما الحدث الثقافى التانى فى ماينز و كان اكتشاف الطباعه على ايد يوهانيس جينزفلايش، اللى لقب لاحقا بـ(جوتنبيرج) فى القرن الخمستاشر . كما اتأثر «اتحاد ماينز» بالثوره الفرنساويه، فحول الامراء المطارنه المدينه لمركز للحكم على طريقه الثوره الفرنساويه بين نهاية القرن السبعتاشر وبداية القرن التمنتاشر. وكتب عظيم الشعر الألمانى فولفغانغ فون غوتةسنة 1792 فى مذكراته شيئا عن تجربته كشاهد عيان على التجربه دى .زى باقى مدن  المانيا ، الحقت الحرب العالمية التنانيه الخراب فى 80% من مبانى المدينه التاريخيه، لكن إعاده البناء حولتها لعاصمه جديده لولايه راينلاند ـ بفالز من سنه 1950.

## معالم المدينه
مركز المدينه القديمه بتكتسب جمالها بفضل كاتدرائيتيه سانت مارتن و سانت شتيفان، اللى بيشكلوا «دوم ماينز» و ابراجها السته. و«الدوم» من اهم معالم البناء الرومانى فى منطقه الماين، ابتدجوا يبنوه فى عصر المطران فيليجز سنه 975، ووكملوا بنائوه سنه 1236 بأربع أبراج. وضافوا البرجين التانيين فى القرن التمنتاشر . ويمكن للشخص انه يشوف اضرحه المطارنه، اللى ماتوا، فى الفتره بين القرن التلتاشر و التمنتاشر . وبتعتبر النافوره القديمه فى الجزء الشمالى من ساحه «الدوم»، اللى بنيت سنه 1526، من اجمل اثار عصر النهضه فى ألمانيا. السايح يقدر يشوف يمين الساحة متحف جوتنبيرج المشهور ، اللى اسمه المتحف الدولى لفنون الطباعه. ويزور عشرات الآلاف من السياح المتحف ده سنويا، لمشاهدة آلة الطباعة الاولانيه اللى صنعها جوتنبيرج وطبع بواسطتها «إنجيل فوتنبيرج» فى الفترة بين 1452-1455. ويبعتبر الإنجيل ده إنجيل الطباعه الحديثه، وبتحتوى كل صفحة من صفحاته الملونة على 42 سطرا بس.
يمكن بعد كده الانتقال ور ا المتحف، و يقود كوبرى صغير لمنطقة السوق، اللى بتقع  قرب  ضفه الراين. وبيجد الشخص دار البلديه القديمه، و البرج الحديد (اتبنى سنه 1240)، و البرج الخشبى، اللى اتبنى فى القرن الاربعتاشر ، وهما من بقايا سور المدينه القديم، اللى اتهدم بفعل الحروب وعوامل الزمن. ويشاهد السائح قرب الكوبرى بارجوه ، وعلى الراين، قصر الأمرا المطارنه، اللى اتبنى فى القرن السبعتاشر والمتحف الجرمانى القديم.
وبتشجع المنطقه الممتده بين ساحه الدوم والراين على الجوال فى المنطقه، التوسع عبر شارع اوغسطين وحديقه الكرز وصولا لكنيسه سيمنار وكنيسه سانت ايغناتس، اللى اتبنوا فى القرنين السبعتاشر والتمنتاشر عشر على التوالى. وبتعتبر كنيسه سانت اشتيفان القوطيه (القرن 14) مركز جذب السياح فى ماينز، بالنظر لتزيينها على ايد الرسام العالمى مارك شاجال برسومات تمثل مشاهد من العهدين القديم والحديث.
و السايح بيلاقى قرب ضفة الراين سفينتين تجاريتين تعودان للعصر المتأخر من الامبراطوريه الرومانيه. وهيكلا السفينتين جزء من محتويات متحف المراكب القديمه، اللى يضم اجزاء من الاسطول الرومانى العتيق. و فى تسالباخ، جنوب الجامعه و جنوب الدوم، ممكن للسايح التمتع بمشاهدة «الصخور الرومانية»، وهيه بقايا نظام سحب الميه من الراين للمدينة وبنته القوات الرومانيه فى القرن الاولانى بعد ميلاد المسيح.

## مدن اخت

## شوف كمان

* رايشسبورج كوخم

## مصادر

تصنيف:صفحات بيها بيانات ويكى بيانات
تصنيف:مرجع جغرافى من ويكى بيانات
تصنيف:مرجع من ويكى بيانات
تصنيف:خريطة موقع من ويكى بيانات
تصنيف:صفحات تستخدم خاصية P1566
تصنيف:صفحات تستخدم خاصية P856
تصنيف:صفحات تستخدم خاصية P473
تصنيف:صفحات تستخدم خاصية P281
تصنيف:صفحات تستخدم خاصية P190
تصنيف:صفحات بيها مراجع ويكى بيانات
تصنيف:صفحات تستخدم خاصية P1082
تصنيف:صفحات ويكى بيانات بحاجة لتسمية عربية
تصنيف:صفحات تستخدم خاصية P2044
تصنيف:صفحات تستخدم خاصية P2046
تصنيف:صفحات تستخدم خاصية P625
تصنيف:صفحات تستخدم خاصية P131
تصنيف:صفحات تستخدم خاصية P1376
تصنيف:صفحات تستخدم خاصية P17
تصنيف:صفحات بيها وصلات إنترويكى
تصنيف:صفحات تستخدم خاصية P571
تصنيف:صفحات تستخدم خاصية P138
تصنيف:صفحات تستخدم خاصية P242
تصنيف:صفحات تستخدم خاصية P18
تصنيف:صفحات تستخدم خاصية P1448
تصنيف:مقالات تحتوى نصا بالألمانية
تصنيف:صفحات تستخدم خاصية P94
تصنيف:صفحات تستخدم خاصية P41